కంప్యూటర్లకు కాలం చెల్లినట్టే..!
- మొబైల్‌ ఫోన్లు రిమోట్‌ కంట్రోలర్‌లా మారిపోయాయి
- నెట్‌జెన్‌లు 'సూక్ష్మం'లోనే మోక్షం వెతుక్కుంటున్నారు
- 'చిన్న డివైజెస్‌', 'ఆర్టిఫిషియెల్‌ ఇంటెలిజెన్స్‌'దే భవిత
- గూగుల్‌ అధికారిక బ్లాగ్‌లో సీఈఓ సుందర్‌ పిచారు
న్యూయార్క్‌: గత కొంత కాలంగా 'ఇన్ఫర్‌మేషన్‌ టెక్నాలజీ' (ఐటీ) ప్రపంచానికి ఆయువు పట్టుగా ఉంటూ వస్తున్న డెస్క్‌టాప్‌ కంప్యూటర్లకు భవిష్యత్తులో కాలంచెల్లే పరిస్థితులు కనిపిస్తున్నాయని గూగుల్‌ సీఈఓ సుందర్‌ పిచారు వ్యాఖ్యానించారు. వాటాదారులు, సిబ్బందికి సంస్థ అభివృద్ధి పరిణామాలను గురించి గూగుల్‌ అధికారిక బ్లాగ్‌లో పిచారు ఒక లేఖ రాస్తూ.. పలు కొత్త విషయాలను వెల్లడించారు. 1998లో గూగుల్‌ స్థాపించిన తొలినాళ్లలో దాదాపు 30 కోట్ల మంది ఆన్‌లైన్‌లో పెద్దపెద్ద డెస్క్‌టాప్‌ల ముందు పొడవాటి కీబోర్డులతో తమకు అవసరమైన సమాచారాన్ని వెతుక్కోవడం కనిపించేద అన్నారు. అయితే ఇప్పుడు పరిస్థితులు మారిపోయాయని ఆయన తెలిపారు. ప్రస్తుతం సగటున దాదాపు మూడు వందల కోట్ల మంది తమకు అందుబాటులో ఉన్న చిన్నపాటి 'ఎలక్ట్రానిక్‌ డివైజెస్‌'ల ద్వారా సమాచారాన్ని పొందేందుకు ఆసక్తి చూపుతున్నారని అన్నారు. తాము ఉన్నచోటే సమాచారాన్ని సమీకరించుకొనేందుకు ఇష్టపడుతున్నట్లు తెలిపారు. ఎక్కడకు వెళ్లినా ఆన్‌లైన్‌లో ప్రపంచానికి కనెక్ట్‌య్యేలా చూసుకొంటుండడం శుభ పరిణామనని ఆయన వ్యాఖ్యానించారు. ఎక్కువ మంది తమ సమాచారాన్ని ఆన్‌లైన్‌లో దాచుకొనేందుకు ఇష్టపడుతున్నట్లు తెలిపారు. రోజువారీ జన జీవనంలో మొబైల్‌ ఫోన్లు రిమోట్‌ కంట్రోలర్‌గా మారిపోయాయని పిచారు వ్యాఖ్యానించారు. మొబైల్‌ ద్వారా మాట్లాడుకోవడమే కాకుండా, సమాచారాన్ని తెలుసుకోవడం, వినోదాన్ని పంచుకోవడం వంటి పనులన్నీ ఫోన్‌ ద్వారానే జరుగుతున్నాయని ఆయన అన్నారు. భవిష్యత్‌ ఆర్టిఫిషియెల్‌ ఇంటినీజెన్సీదేనని ఆయన అన్నారు. మొబైల్‌ వాడకం పెరగడం, మొబైల్‌ ద్వారా వాయిస్‌ ట్యాగ్స్‌ ద్వారా సమాచారం వెతకం వంటి పరిణామాలు సంస్థకు గత కొన్ని ఏళ్లుగాకొత్తరకమైన సవాళ్లను విసురుతూ వచ్చాయని ఆయన తెలిపారు. నేటి ప్రపంచంలో ఎక్కువ మంది ప్రత్యేకంగా తమ పరిసరాల్లో జరుగుతున్న విషయాలపై ఎక్కువ ఆసక్తి చూపుతున్నట్లు విశ్లేషణలో తేలిందని అన్నారు. సంఘటన జరిగిన సమయంలోనే ఆ సమాచారం తమకు చేరువ కావాలని వారు కోరుకుంటున్నట్లు తెలిపారు. దీనికి తగ్గట్లుగా ఎప్పటికప్పుడు ఎదరయ్యే కొత్త సవాళ్లను ఎదుర్కొంటు నెట్‌జెన్‌లకు సేవలందించేందుకు కృషి చేస్తున్నట్లు వివరించారు. సమాచారాన్ని ఉపయోగకరంగా, వీలైనంత గరిష్ఠంగా అందించేందుకు ప్రపంచ ఇన్‌ఫర్మెషన్‌ను ఒక క్రమపద్ధతిలో అమర్చాల్సిన అవసరం ఎంతైనా ఉందని ఆయన పునరుద్ఘాటించారు. గూగుల్‌ సంస్థ స్థాపించిననాటి నుంచి సంస్థలో ప్రతి ఏడాది జరుగుతున్న టెక్నాలజీ డెవలప్‌మెంట్‌, భవిష్యత్‌ కార్యాచరణ గురించి వాటాదారులకు, సిబ్బందికి సమాచారం ఇస్తూ సీఈఓలు లేఖలు రాయడం ఆనవాయితీగా వస్తోంది.
మీ స్నేహితులకు రికమెండ్ చెయ్యండి